 Proza - : - Noaptea muzicii de isaac Asimov : - Noaptea muzicii de isaac Asimov"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Nimic pentru... (Proza) > Dintr-o... (Proza) > Absolut... (Proza) > Ne-au... (Proza) > Memorie... (Proza) > ideile mor... (Proza) > Cum s-a... (Proza) > Cel din... (Proza) > Bun gust ... (Proza) > Caverne de... (Proza) > Convingere ... (Proza) > Punct de... (Proza) > Surasul... (Proza) > Ultima... (Proza) > Ultima... (Proza) > Vantul... (Proza) > Vine! ... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 1772476 index.html' > Vizionari: 3454 > Noaptea muzicii proza [ ] - - - - - - - - - - - - - - - - - - - - - - - - - de isaac Asimov [isaac_Asimov ] 2008-03-08 | | inscris in biblioteca de mihai stamati NOAPTEA MUZiCii (din volumul Vantul schimbarii, &#8213; The Winds of Change, 1988) intamplarea face sa am un prieten care, cateodata, da de inteles ca el ar putea chema spiritele din nemasuratele adancimi. ...Sau macar un spirit; unui mititel, cu puteri limitate. Amicul meu vorbeste uneori despre asta, dar numai dupa ce-a ajuns la cel de-al patrulea pahar de whisky cu sifon. E un punct delicat de echilibru &#8213; la al treilea, habar nu are de spirite (de cele de tip supranatural, fireste), iar la al cincilea i se inchid ochii de somn. in seara aceea, m-am gandit ca ajunsese la punctul respectiv, asa ca l-am intrebat: &#8213; iti mai amintesti de spiritul ala al tau, George? &#8213; Ce-ai zis? a sughitat amicul meu, uitandu-se intrebator la bautura spirtoasa din pahar, ca si cum s-ar fi mirat ca trebuia sa-si aminteasca vreun amanunt despre ea. &#8213; Nu de alcoolul asta vorbesc, l-am lamurit eu. Ma refer la spiritul micut, inalt de vreo doi centimetri, despre care mi-ai povestit odata ca ai reusit sa-l aduci dintr-un alt plan al existentei. Cel cu puteri paranormale... &#8213; Aha! s-a dumirit George. Azazel. Nu asta-i numele lui, fireste... Presupun ca n-as putea sa-i pronunt numele adevarat, de aceea ii spun asa. imi aduc aminte de el... &#8213; il chemi adeseori? &#8213; Nu. E periculos. E prea periculos. Totdeauna exista ispita de a te juca prea mult cu puterea. Eu, unul, prefer sa ma port cu grija si sunt al naibii de atent. Dupa cum stii, posed un inalt simt moral. De aceea, intr-un rand, am simtit nevoia sa-l chem ca sa ajut un prieten. Dar nici nu-ti imaginezi cat m-a costat! Am patimit ingrozitor! Nu suport nici macar sa ma mai gandesc la asta! &#8213; Ce s-a intamplat? l-am intrebat eu, curios la culme. &#8213; Cred c-ar trebui sa-mi descarc sufletul, a murmurat George cu un aer ganditor. incepe sa ma macine... Eram mult mai tanar (povestea George), iar pe vremea aceea femeile reprezentau o parte importanta din viata mea. Acum, daca privesc inapoi, mi se pare o chestie prosteasca, dar imi amintesc bine ca, in zilele acelea, ma gandeam cat de mult conteaza alegerea. Astazi, var mana in sac si ce-oi scoate nu prea are insemnatate, dar atunci... Aveam un prietent Mortenson il chema &#8213; Andrew Mortenson. Nu cred ca-l cunosti. in ultimii ani, nici eu nu prea l-am mai vazut. Chestia e ca individul era topit dupa o anumita femeie. Femeia respectiva era un inger, zicea el. Nu concepea sa traiasca departe de ea. Era unica in Univers si, fara ea, lumea era ca o halca de slanina taiata felii si pusa la prajit. stii si tu cum vorbesc indragostitii... Necazul cel mare a fost ca, in cele din urma, ea i-a dat papucii si se pare ca a facut-o intr-un mod deosebit de crud, fara sa-i pese de demnitatea lui. L-a umilit groaznic, combinandu-se cu altul chiar in fata lui, pocnindu-i din degete pe sub nas si razand fara mila de lacrimile lui. Nu literalmente, vreau sa zic. incerc doar sa-ti evoc impresia pe care mi-a transmis-o el mie. sedea aici, la un pahar, impreuna cu mine; chiar aici, in camera asta. Ma durea sufletul pentru ei, de aceea i-am spus: &#8213; imi pare rau, Mortenson, dar nu trebuie s-o iei asa in serios. Daca stai sa cumpanesti lucrurile cu mintea limpede, nu-i decat o femeie. Scoate capul pe strada si-ai sa vezi ca mai exista o multime care trec incoace si-ncolo. &#8213; De-acum inainte, am de gand sa le elimin pe femei din viata mea, exceptand-o, desigur, pe nevasta-mea, de care din cand in cand n-am cum sa scap, mi-a raspuns el, plin de amaraciune. in schimb, insa, as vrea sa fac si eu ceva pentru femeia asta, drept rasplata... &#8213; Pentru sotia ta? m-am mirat. &#8213; Nu, nu, ce rost ar avea s-o amestec pe nevasta-mea in afacerea asta? Spuneam sa fac ceva pentru femeia blestemata care si-a batut joc de mine. &#8213; Ce anume ai vrea sa faci? am insistat eu &#8213; Sa fiu al naibii daca stiu, mi-a marturisit el. &#8213; N-ar fi exclus sa te-ajut eu! mi-am oferit serviciile, fiindca inca ma durea sufletul pentru el. Cu oarece noroc, pot face apel la un spirit cu puteri neobisnuite. Un spirit micut, desigur... -mi-am ridicat degetul mare si aratatorul, tinandu-le la mai putin de trei centimetri distanta unul de altul -, care e in stare sa faca atata lucru... i-am povestit despre Azazel si, bineinteles, m-a crezut. Am observat deseori ca sunt convingator cand ma apuc sa indrug vreo poveste. Fireste, atunci cand spui tu povesti, batrane, atmosfera de indoiala care se asterne deasupra capetelor ascultatorilor e atat de groasa, de-o tai cu ferastraul, dar in cazul meu lucrurile nu stau asa. Nimic nu se compara cu o reputatie de om cinstit si cu un aer sincer si direct. Cat timp a durat povestea, amicului meu ii straluceau ochii. Apoi, cand am terminat, m-a intrebat daca era posibil ca spiritul sa-i dea femeii ceea ce avea el de gand sa ceara. &#8213; Doar daca-i un lucru onorabil, batrane! Sper ca nu te gandesti sa ceri sa miroasa urat sau sa-i sara o broasca raioasa din gura atunci cand vorbeste. &#8213; Bineinteles ca nu, a replicat el revoltat. Drept cine ma iei? Fiinta asta mi-a daruit &#8213; sporadic, fireste &#8213; doi ani de fericire, si vreau sa-i ofer si eu ceva pe masura. Zici ca spiritul tau n-are decat puteri limitate? &#8213; E micut, am repetat eu, ridicandu-mi din nou degetul mare si aratatorul. &#8213; i-ar putea da o voce perfecta? Cel putin pentru un timp... Macar pentru un singur concert... &#8213; O sa-l intreb. Cererea lui Mortenson suna a propunere de gentleman. Fosta lui iubita interpreta cantate la biserica din oras, daca ne putem exprima astfel cand e vorba de religie. in vremea aceea, muzica ma pasiona destul de mult si ma duceam frecvent la asemenea manifestari (avand, desigur, grija sa ocolesc cutia milei). Uneori, imi placea sa o aud cantand, iar publicul parea sa suporte reprezentatia cu suficienta amabilitate. in general, insa, consideram ca moravurile ei nu prea se potriveau cu decorul, desi Mortenson zicea ca enoriasii mai inchideau ochii, cand era vorba de soprana. Prin urmare, l-am consultat pe Azazel. Micutul s-a aratat foarte bucuros sa ne dea o mana de ajutor; nici o clipa nu mi-a pretins vreo prostie din aia, stii tu, cu vandutul sufletului, in schimb... imi aduc aminte ca, odata, l-am intrebat daca-mi dorea sufletul, iar el, saracul, nici macar nu stia ce era acela. Mi-a cerut sa-i explic ce voiam sa spun cu asta si s-a dovedit ca nici eu nu stiam exact ce era acela suflet. Spiritul Azazel e o faptura atat de micuta, inchisa in propriul ei univers, incat simte ca repurteaza un mare succes daca e in stare sa-si arate puterile in Universul nostru. ii place sa ajute. Ca atare, mi-a spus ca era capabil sa aranjeze ce-l rugasem, pentru trei ore, iar cand i-am dat vestea lui Mortenson, acesta s-a aratat incantat. Am ales o seara cand femeia avea de cantat Bach sau Haendel, sau una din zdranganelile alea vechi pentru pian, si cand urma sa aiba un lung si emotionant solo. in seara respectiva, Mortenson s-a dus la biserica si, fireste, l-am insotit. Ma simteam responsabil pentru ceea ce avea sa se intample si, de aceea, ma gandeam ca era mai bine sa supraveghez situatia. &#8213; Am asistat la repetitii, mi-a spus amicul meu imbufnat. A cantat exact la fel ca inainte... stii tu, ca si cum ar avea o coada si cineva ar calca pe ea. Pana mai ieri, nu asa obisnuia el sa-i descrie vocea. Muzica sferelor, zicea in repetate randuri, care se prelungea intr-o ascensiune continua... Dar, sigur, intre timp fusese parasit, iar ranchiuna intuneca judecata omului. L-am fixat cu o privire critica. &#8213; Nu asa se vorbeste despre o femeie careia incerci sa-i faci un dar minunat! &#8213; Pai, tocmai asta e. Vreau ca vocea sa-i fie perfecta. Cu adevarat perfecta. iar acum vad &#8213; acum, ca s-au destramat aburii dragostei ce-mi acopereau ochii &#8213; ca mai are mult pana acolo. Crezi ca spiritul tau poate sa rezolve problema asta? &#8213; Schimbarea e programata sa aiba loc abia la ora 8:15 p.m., l-am asigurat eu, simtind, totusi, cum ma strapunge sageata indoielii. Doar n-ai sperat sa consumi perfectiunea in timpul repetitiei, pentru ca dupa aceea sa dezamagesti publicul. &#8213; Hai ca le pricepi pe dos! a mormait Mortenson. "Spectacolul" a inceput putin mai devreme, si atunci cand a venit randul ei sa cante era 8:14, dupa vechiul meu ceas de buzunar care nu se inseala niciodata cu mai mult de doua secunde. Femeia nu era una dintre sopranele alea pitice; era construita generos, avand suficient spatiu pentru genul acela de rezonanta de care e nevoie atunci cand urci spre acuta si acoperi orchestra. Ori de cate ori tragea in piept vreo cateva zeci de metri cubi de aer, pentru a-si lua avant, pricepeam ce gasise Mortenson la ea. A inceput melodia la cota ei obisnuita si apoi, exact la 8:15, s-a auzit ca si cum ar fi fost introdusa o voce in plus. Am vazut cum femeia a tresarit usor, de parca nici ei nu-i venea sa-si creada urechilor, iar una dintre mainile ei, cea cu care isi apasa diafragma, a inceput sa-i tremure. Vocea i se ridica in zbor, lasand impresia ca posesoarea ei devenise o orga cu sunet desavarsit. Fiecare nota era perfecta, o nota proaspat zamislita chiar in clipa aceea, una in comparatie cu care toate celelalte note de aceeasi inaltime erau copii imperfecte. Fiecare nota tasnea cu precizie, avand un vibrato perfect adecvat, daca asta e cuvantul potrivit, intensificandu-se sau diminuand cu o enorma putere de control. si, cu fiecare nota pe care o emitea, lucrurile pareau sa mearga din ce in ce mai bine. Organistul nu se mai uita la partitura, ci o privea fix pe ea si &#8213; n-as putea totusi sa jur &#8213; am avut senzatia ca a incetat sa mai apese clapele. Chiar daca ar fi continuat sa cante, nu l-as fi auzit. Nici unul dintre cei prezenti acolo n-ar fi fost in stare sa mai auda si altceva in timp ce canta ea. Era imposibil sa auzi altceva in afara de vocea ei. Mirarea disparuse de pe chipul femeii, inlocuita fiind cu o expresie de exaltare. Ea isi lasase deoparte notele pe care le tinuse in mana; ele devenisera inutile. Vocea ii canta singura, si femeia nu mai avea nevoie sa o stapaneasca sau sa o supravegheze. Dirijorul inlemnise si toti ceilalti membri ai corului pareau consternati. Solo-ul s-a ispravit si corul a raspuns ca o soapta, ca si cum toti s-ar fi rusinat de vocile lor si s-ar fi hotarat sa nu le lase sa rasune in aceeasi biserica, in aceeasi noapte. Restul programului i-a apartinut in intregime. Cand canta ea, numai asta se auzea, chiar daca ii tineau isonul toate celelalte voci. Cand nu canta, era ca si cum ne-am fi aflat in intuneric si n-am fi putut indura absenta luminii. iar cand ineditul spectacol a luat sfarsit... ei bine, in biserica nu se aplauda de obicei, dar, atunci, publicul a facut-o. Toti oamenii adunati sub inalta cupola au sarit in picioare, ca smuciti de o singura sfoara de marioneta, si au aplaudat minute in sir -era clar ca aveau de gand sa aplaude toata noaptea, daca ea nu intentiona sa cante din nou. si femeia le-a facut pe voie. S-a auzit numai vocea ei, cu orga murmurandu-si domol acompaniamentul; cu lumina reflectorului concentrata asupra ei; fara sa se vada nimeni altcineva din cor. si totul se desfasura fara cel mai mic efort. Nici nu poti sa-ti inchipui o asemenea performanta, in lipsa efortului. Mi-am smuls urechile de sub vraja sunetului ca sa incerc sa o observ cand respira, sa o surprind in momentul in care tragea aer in piept, sa ma minunez cum de reusea sa tina asa indelung o nota, la volum maxim, cu aerul furnizat de o singura pereche de plamani. Dar trebuia sa se termine, si chiar asa s-a intamplat. Pana si aplauzele s-au stins. De-abia atunci mi-am dat seama ca Mortenson sedea langa mine, cu ochii stralucind, cu intreaga fiinta topita in cantecul femeii iubite. De-abia atunci am inceput sa inteleg ce se intamplase. La urma urmelor, stii bine ca eu sunt tot asa de direct ca o dreapta euclidiana si nu umblu cu ocolisuri, asa ca ar fi fost imposibil sa ghicesc ce intentii avea amicul meu. in schimb, tu, care esti asa de sinuos incat ai fi in stare sa urci in fuga o scara in spirala fara sa te rasucesti deloc, tu ai fi fost in stare sa-ti dai seama dintr-o ochire ce urmarea. Femeia cantase perfect... dar nu avea sa mai cante perfect niciodata! Era ca si cum ar fi fost oarba din nascare si, doar pentru trei ore, ar fi avut posibilitatea sa vada &#8213; sa vada tot ce era de vazut, toate culorile si formele si minunatiile care ne inconjoara pe toti si carora nu le dam nici o atentie pentru ca suntem atat de obisnuiti cu ele. imagineaza-ti cum ar fi sa poti vedea toate lucrurile care exista in deplina lor splendoare, pe o durata de numai trei ore &#8213; si apoi sa devii din nou orb! Ai suporta sa fii orb daca n-ai avea stiinta de nimic altceva. Dar sa cunosti si altceva, pentru scurta vreme, iar dupa aceea sa-ti pierzi din nou vederea? Nimeni n-ar fi in stare sa indure asta. Fireste, femeia aceea n-a mai cantat niciodata. Aceasta realitate n-a fost decat una dintre consecinte. Adevarata tragedie s-a petrecut cu noi, cei care formam publicul. Timp de trei ore, ne delectasem cu o muzica perfecta, perfecta, intelegi? Crezi ca am mai putut vreodata sa ascultam altceva care sa fie mai prejos decat asta? Din seara aceea, am devenit complet afon. M-am dus de curand la unul dintre festivalurile acelea rock care sunt atat de la moda, numai ca sa ma testez. N-o sa ma crezi, dar n-am reusit sa deslusesc nici o melodie. Pentru mine, totul era zgomot. Singura mea consolare e ca Mortenson, care ascultase concertul cu toata patima si concentrarea de care era capabil, a luat-o razna mai mult decat restul spectatorilor. A ajuns sa poarte in permanenta acoperitoare de urechi si nu suporta nici un sunet mai puternic decat o soapta. Sa-i fie invatatura de minte! | index 'pageview'); 